text: Så kom sommeren
  02 juni 2019 kl. 14.20
  Ét sted i Syd- og Sønderjylland - nemlig i Juvre i den nordlige ende af Rømø - nåede temperaturen op på 25 grader søndag.
  Så fik vi endelig en sommerdag. Det vil sige: det fik de i Juvre på Rømø, hvor temperaturen klokken 15.20 nåede op på de 25 grader, der i meteorologisk forstand definerer en sommerdag.
  Men en del andre steder i det sydvestlige Jylland var temperaturen tæt på: Vester Vedsted nåede op på 24,7 grader kl. 14.40 - Esbjerg Lufthavn 24,4 grader kl. 15.30 og Store Jyndevad nåede 24,2 grader kl. 14.20.
  Ved østkysten var temperaturerne mere afdæmpede: Kegnæs nåede søndag eftermiddag op på 15,4 grader - Horsens 19,6 grader - Kolding 21,1 mens Askov ved Vejen nåede op på 21,4 grader.
  Kilde: DMI
  